L 150/220
HR
Službeni list Europske unije
9.6.2023.
(b) smanjenja doprinosa Unije emisijama stakleničkih plinova i globalnom gubitku bioraznolikosti. 2.
Osim kako je predviđeno u članku 37. stavku 3., ova se Uredba ne primjenjuje na relevantne proizvode navedene u Prilogu I. koji su proizvedeni prije datuma navedenog u članku 38. stavku 1. Članak 2.
Definicije Za potrebe ove Uredbe primjenjuju se sljedeće definicije: 1.
„relevantna roba” znači goveda, kakao, kava, palma uljarica, guma, soja i drvo;
2.
„relevantni proizvodi” znači proizvodi navedeni u Prilogu I. koji sadržavaju relevantnu robu, hranjeni su rele­ vantnom robom ili su proizvedeni uz upotrebu relevantne robe;
3.
„deforestacija” znači prenamjena šume za upotrebu u poljoprivredne svrhe, bez obzira na to je li uzrokovana ljudskim djelovanjem ili ne;
4.
„šuma” znači zemljište koje je veće od 0,5 hektara sa stablima višima od pet metara i krošnjama koje pokrivaju više od 10 % površine, ili stablima koja mogu dosegnuti te vrijednosti in situ, isključujući zemljište koje uglavnom služi za upotrebu u poljoprivredne svrhe ili koje se uglavnom upotrebljava kao urbano zemljište;
5.
„upotreba u poljoprivredne svrhe” znači upotreba zemljišta za potrebe poljoprivrede, uključujući za poljoprivredne nasade i poljoprivredne površine na ugaru te za uzgoj životinja;
6.
„poljoprivredni nasad” znači zemljište sa sastojinama stabala u sustavima poljoprivredne proizvodnje, kao što su nasadi voćaka, plantaže palmi uljarica, maslinici i poljoprivredno- šumarski sustavi, na kojem se usjevi uzgajaju pod pokrovom stabala; uključuje sve nasade relevantne robe koje nisu drvo; poljoprivredni nasadi isključeni su iz definicije „šume”;
7.
„degradacija šuma” znači strukturne promjene šumskog pokrova, u obliku prenamjene: (a) primarnih šuma ili šuma koje se prirodno obnavljaju u plantažne šume ili u drugo pošumljeno zemljište; ili (b) primarnih šuma u plantažne šume;
8.
„primarna šuma” znači prirodno obnovljena šuma s autohtonim vrstama stabala u kojoj ne postoje očigledni znakovi djelovanja čovjeka ni znatnijeg narušavanja ekoloških procesa;
9.
„šuma koja se prirodno obnavlja” znači šuma koja se uglavnom sastoji od stabala nastalih prirodnim obnavljanjem; uključuje bilo što od sljedećeg: (a) šume za koje nije moguće razlikovati jesu li posađene ili prirodno obnovljene; (b) šume s mješavinom prirodno obnovljenih autohtonih vrsta drveća i posađenog ili posijanog drveća i u kojima bi prirodno obnovljena stabla trebala činiti najveći dio drvne zalihe u trenutku zrelosti sastojine; (c) izdanačke sastojine stabala prvotno nastalih prirodnom obnovom; (d) prirodno obnovljena stabla uvedenih vrsta;
10.
„zasađena šuma” znači šuma koja se pretežno sastoji od stabala uzgojenih sadnjom i/ili planskim sijanjem pod uvjetom da bi posađena ili posijana stabla trebala činiti više od 50 % drvne zalihe u fazi zrelosti; uključuje izdanačke sastojine prvotno posađenih ili posijanih stabala; 11. „plantažna šuma” znači zasađena šuma kojom se intenzivno gospodari i koja u odnosu na sadnju i zrelost sastojine ispunjava sve sljedeće kriterije: jedna ili dvije vrste, isti dobni razred i pravilan razmak; uključuje plantaže kulture kratkih ophodnji za drvo, vlakna i energiju, a isključuje šume zasađene radi zaštite ili obnove ekosustava te šume nastale sadnjom ili sijanjem kod kojih su zrele sastojine slične ili će biti slične šumama koje se prirodno obnavljaju;